**ΕΤΗΣΙΑ ΕΚΘΕΣΗ**

**ΟΔΟΝΤΙΑΤΡΙΚΩΝ ΥΠΗΡΕΣΙΩΝ**

**2017**

# 3. ΟΔΟΝΤΙΑΤΡΙΚΕΣ ΥΠΗΡΕΣΙΕΣ

## 3.1 ΕΙΣΑΓΩΓΗ-ΓΕΝΙΚΑ

Η στοματική υγεία είναι άρρηκτα συνδεδεμένη με τη γενική υγεία ενώ αποτελεί ένα από τους κύριους παράγοντες που επηρεάζουν καταλυτικά την ποιότητα ζωής. Η υπάρχουσα επιστημονική γνώση επιβεβαιώνει ότι η απουσία στοματικής υγείας επηρεάζει ποικιλοτρόπως τόσο τη σωματική όσο και την ψυχική υγεία ενώ παράλληλα το κόστος αποκατάστασής της (άμεσο και έμμεσο) είναι ιδιαίτερο ψηλό. Ως εκ τούτου διεθνείς οργανισμοί όπως ο Παγκόσμιος Οργανισμός Υγείας κατατάσσουν τις στοματικές παθήσεις ανάμεσα στα σημαντικότερα προβλήματα της δημόσιας υγείας, τα οποία η πρόληψη αλλά και αντιμετώπισή τους θα πρέπει να γίνεται στα πλαίσια διεπιστημονικής συνεργασίας όλων των εμπλεκομένων φορέων, λαμβάνοντας υπόψη τους κοινούς αιτιολογικούς παράγοντες των στοματικών και των γενικών παθήσεων, όπως είναι η κακή διατροφή (υπερβολική κατανάλωση ζάχαρης, διατροφή φτωχή σε φρούτα και λαχανικά), το κάπνισμα και το αλκοόλ.

Έχοντας αυτά υπόψη οι Οδοντιατρικές Υπηρεσίες έχουν θέσει σαν όραμά τους την:

***Προαγωγή της στοματικής υγείας όλων των πολιτών και τη βελτίωση της ποιότητας των παρεχόμενων υπηρεσιών, με σεβασμό προς τον πολίτη, καταργώντας κάθε μορφή γεωγραφικής, οικονομικής και κοινωνικής ανισότητας***

Στα πλαίσια αυτά η παροχή υψηλού επιπέδου ποιότητας οδοντιατρικής φροντίδας που θα διέπεται από τα χαρακτηριστικά της καταλληλότητας, διαθεσιμότητας, συνέχειας, αποτελεσματικότητας, αποδοτικότητας, ασφάλειας, σεβασμού προς τον ασθενή, καθώς επίσης και η υιοθέτηση και εφαρμογή προληπτικών προγραμμάτων που θα απευθύνονται κυρίως στον παιδικό πληθυσμό, αλλά και σε άλλες ευάλωτες ομάδες πληθυσμού με έμφαση τα άτομα της τρίτης ηλικίας αλλά και σε μειονότητες, αποτελεί υποχρέωση αλλά και πρόκληση για τις Δημόσιες Οδοντιατρικές Υπηρεσίες. Η υλοποίηση δε του στόχου αυτού θα συμβάλει όχι μόνο στην υγεία και ευημερία των πολιτών αλλά και μακροπρόθεσμα θα έχει σημαντικά οικονομικά οφέλη.

Κατ’επέκταση οι Δημόσιες Οδοντιατρικές Υπηρεσίες, στα πλαίσια και του Στρατηγικού Προγραμματισμού για τα έτη 2017-2019, έχουν θέσει μια σειρά από επί μέρους δράσεις για υλοποίηση του πιο πάνω οράματος, που περιλαμβάνουν μεταξύ άλλων:

1. Ενίσχυση και αναβάθμιση του Τομέα Πρόληψης των Οδοντιατρικών Υπηρεσιών με ιδιαίτερη έμφαση στα προληπτικά προγράμματα που απευθύνονται στον παιδικό πληθυσμό, αλλά και διεύρυνσής τους και συμπερίληψης και άλλων ευάλωτων ομάδων πληθυσμού (π.χ άτομα τρίτης ηλικίας , μειονότητες κ.α) για πρόληψη της τερηδόνας, των περιοδοντικών παθήσεων αλλά και του καρκίνου του στόματος.
2. Συνεχής βελτίωση της ποιότητας των παρεχόμενων υπηρεσιών αλλά και αύξηση της παραγωγικότητας μέσω ενεργειών που περιλαμβάνουν:
   1. Αναβάθμιση κτιριακής υποδομής των κέντρων (νοσοκομείων, αστικών και αγροτικών στα πλαίσια χρονοδιαγράμματος) ανανέωση παλαιών μηχανημάτων, δημιουργία άνετων και εργονομικών ιατρείων, εξοπλισμένων με σύγχρονα μηχανήματα και υλικά
   2. Συνεχής εκπαίδευση του προσωπικού με βάση τις διαγνωσμένες ανάγκες μάθησης με στόχο η οδοντιατρική φροντίδα να παρέχεται σύμφωνα με την τρέχουσα επιστημονική γνώση. Στα πλαίσια αυτά περιλαμβάνεται και η υποεξειδίκευση των οδοντιάτρων με στόχο την αντιμετώπιση πολύπλοκων και εξειδικευμένων περιστατικών
   3. Αναδιοργάνωση και πλήρης αξιοποίηση των γνώσεων και ικανοτήτων του ανθρώπινου δυναμικού
   4. Δημιουργία πρωτοκόλλων που θα καλύπτουν όλο το φάσμα της οδοντιατρικής εργασίας αλλά και όλες τις κατηγορίες ασθενών με γενικά νοσήματα που χρήζουν ιδιαίτερης φροντίδας, για την παροχή στοιχειοθετημένης οδοντιατρικής φροντίδας.
3. Περαιτέρω ενίσχυση εξειδικευμένων κλινικών παροχής τριτοβάθμιας οδοντιατρικής φροντίδας (παιδοδοντίας, περιοδοντολογίας, ενδοδοντίας).
4. Ενίσχυση της συνεργασίας με τον Παγκύπριο Οδοντιατρικό Σύλλογο στα πλαίσια του υγιούς ανταγωνισμού μεταξύ δημόσιου και ιδιωτικού τομέα

Στο ευρύτερο αυτό στρατηγικό πλαίσιο αλλά και λαμβάνοντας υπόψη τους διαθέσιμους οικονομικούς πόρους τέθηκαν μια σειρά από **ειδικούς στόχους για το 2017** οι οποίοι συνοπτικά περιγράφονται ως ακολούθως:

1. **Στόχοι προληπτικού τομέα**:

Οι Οδοντιατρικές Υπηρεσίες στην προσπάθειά τους για προαγωγή της στοματικής υγείας αλλά και την πρόληψη και αναχαίτιση οποιωνδήποτε ενδεχόμενων αρνητικών επιπτώσεων της οικονομικής κρίσης στη στοματική υγεία, έδωσαν ιδιαίτερη έμφαση στην πρόληψη, προχωρώντας και διευρύνοντας περαιτέρω τα προληπτικά τους προγράμματα με στόχο τη διατήρηση υψηλού επιπέδου στοματικής υγείας στον πληθυσμό μας. Στα προληπτικά προγράμματα περιλαμβάνονταν τα ακόλουθα:

* 1. Ενημερωτικές εκστρατείες για τη στοματική υγεία. Πέρα από τις ενημερωτικές διαλέξεις σε οργανωμένα σύνολα, για έκτη συνεχή χρονιά οργανώθηκε εκστρατεία πρόληψης και ενημέρωσης αναφορικά με τον **καρκίνο του στόματος αλλά και εκστρατεία ενημέρωσης για τη στοματική υγεία με στόχο την ευαισθητοποίηση του κοινού**.
  2. Παροχή δωρεάν προληπτικής και θεραπευτικής αγωγής μέσω των κινητών οδοντιατρικών μονάδων σε 105 δημόσια δημοτικά σχολεία. Η επιλογή των σχολείων έγινε με βάση το κοινωνικο-οικονομικό επίπεδο της περιοχής που βρίσκονται, τη δυνατότητα πρόσβασης σε οδοντίατρο, καθώς και το επίπεδο της τερηδόνας στην περιοχή
  3. Eπέκταση του προγράμματος προληπτικής εξέτασης των παιδιών της Α τάξης του δημοτικού και στα παιδιά της προδημοτικής, (δηλαδή στην ηλικία των 5 ετών), με στόχο σταδιακά όλα τα παιδιά από την ηλικία των 3 χρόνων, (ηλικία που ανατέλλουν όλα τα παιδικά δόντια στο στόμα), να τυγχάνουν έγκαιρα προληπτικής οδοντιατρικής εξέτασης. Το πρόγραμμα αυτό για τη σχολική χρονιά 2017-18 συμπεριέλαβε **157**  **δημόσιες προδημοτικές** ( σε σχέση με 146 τη σχολική χρονιά 2016-17) καθώς και **όλα τα παιδιά της** **Α τάξης των ιδιωτικών δημοτικών σχολείων**. Παράλληλα για τρίτη σχολική χρονιά(2017-18) η δράση αυτή επεκτάθηκε και σε μερίδα μαθητών της **Γ τάξης γυμνασίου ( συνολικά 19 γυμνάσια)** με στόχο όχι μόνο την πρόληψη και έγκαιρη ανίχνευση των στοματικών παθήσεων και στην περίοδο της εφηβείας, αλλά παράλληλα και την εισαγωγή συστήματος τακτικών οδοντιατρικών ελέγχων κατά τη διάρκεια της εφηβείας.

1. **Στόχοι θεραπευτικού τομέα**:

2.1.: Ενίσχυση της δευτεροβάθμιας και τριτοβάθμιας οδοντιατρικής περίθαλψης και ιδιαίτερα των εξειδικευμένων κλινικών της προσθετικής, ενδοδοντίας, περιοδοντολογίας, παιδοδοντίας αλλά και των οδοντοτεχνικών εργαστηρίων

2.2.: Στενή συνεργασία με τη Στοματογναθοπροσωποχειρουργική Κλινική του Νοσοκομείου Λευκωσίας στα πλαίσια της ολιστικής αντιμετώπισης ασθενών με καρκίνο στη στοματογναθική περιοχή αλλά και της αντιμετώπισης περιστατικών υπό γενική αναισθησία.

2.3.: Δημιουργία πρωτοκόλλων αντιμετώπισης ασθενών με γενικά νοσήματα με στόχο την παροχή ποιοτικών υπηρεσιών υγείας

**Θα πρέπει να αναφερθεί και θα διαφανεί και αναλυτικά πιο κάτω ότι όλοι οι πιο πάνω στόχοι επιτεύχθηκαν ενώ η υλοποίηση του αναπτυξιακού προϋπολογισμού ανήλθε στο 95 %.**

|  |  |  |  |  |
| --- | --- | --- | --- | --- |
| **Προϋπολογισμός** | **2014** | **2015** | **2016** | **2017** |
| Τακτικός | 89 % | 94% | 95,78% | 95% |
| Αναπτυξιακός | 98 % | 98% | 99,23% | 95% |

**Ανθρώπινο δυναμικό - Οργανόγραμμα Οδοντιατρικών Υπηρεσιών**

Στις Οδοντιατρικές Υπηρεσίες (Διάγραμμα 3.1.1. Οργανόγραμμα των Οδοντιατρικών Υπηρεσιών) υπηρέτησαν, μέσα στο 2017, 39½ Οδοντιατρικοί Λειτουργοί όλων των βαθμίδων, 34 Βοηθοί Οδοντιατρείου, 9 Οδοντοτεχνίτες και 10 άτομα υποστηρικτικό προσωπικό (μόνιμοι και έκτακτοι) στους οποίους συμπεριλαμβάνονται 5 οδηγοί, 2 βοηθοί γραμματειακοί λειτουργοί, 1 αχθοφόρος κλητήρας και 2 γενικοί βοηθοί (Πίνακας 3.1.1). Θα πρέπει να επισημανθεί ότι 9½ (24%) οδοντίατροι και 22 (62,9%) βοηθοί οδοντιατρείου εργάζονται ως έκτακτο προσωπικό.

**Πίνακας 3.1.1. Κατανομή προσωπικού (μόνιμου και έκτακτου) κατά επαρχία**

|  |  |  |  |  |
| --- | --- | --- | --- | --- |
| ΕΠΑΡΧΙΑ | ΟΔΟΝΤΙΑΤΡΟΙ | ΒΟΗΘΟΙ ΟΔΟΝΤΙΑΤΡΟΙ | ΟΔΟΝΤΟ  ΤΕΧΝΙΤΕΣ | Διοικητικό και βοηθητικό προσωπικό |
| Λευκωσία | 21 ½ (\*), (\*\*) | 18 | 4 | 6 |
| Λεμεσός | 6 | 6 | 1 | 1 |
| Λάρνακα | 6 | 5 | 2 | 2 |
| Αμμόχωστος | 1 | 1 |  |  |
| Πάφος | 5 | 4 | 2 | 1 |
| Παγκύπρια | 39 ½ | 34 | 9 | 10 |

*(\*) Από το 2013 ειδικός ορθοδοντικός εργάζεται 3 φορές τη βδομάδα στις Οδοντιατρικές Υπηρεσίες.*

*(\*\*) Ένας Ανώτερος Οδοντιατρικός Λειτουργός ήταν αποσπασμένος στο Υπουργείο Υγείας και μία βοηθός οδοντιατρείου ήταν αποσπασμένη στις Ιατρικές Υπηρεσίες και Υπηρεσίες Δημόσιας Υγείας (Κλινική Στοματογναθοπροσωπικής Χειρουργικής - Νοσοκομείο Λευκωσίας)*

**Διάγραμμα 3.1.1. Οργανόγραμμα Οδοντιατρικών Υπηρεσιών**

Υποστηρικτικό προσωπικό (Βοηθός γραμματειακός λειτουργός, γραφέας, κλητήρας)

**Δημόσιες Οδοντιατρικές Κλινικές**

Οι Δημόσιες Οδοντιατρικές Υπηρεσίες περιλαμβάνουν 56 οδοντιατρικές κλινικές και τέσσερις κινητές οδοντιατρικές μονάδες.

Συγκεκριμένα κατά το 2017 οδοντιατρική περίθαλψη προσφέρθηκε από τα Γενικά Νοσοκομεία Λευκωσίας, Λεμεσού, Λάρνακας, Αμμοχώστου και Πάφου, στα Νοσοκομεία Κυπερούντας και Πόλης Χρυσοχού καθώς επίσης και σε 8 Αστικά κέντρα, 2 ιδρύματα και 24 Αγροτικά Υγειονομικά Κέντρα (Πίνακας 3.1.2.)

**Πίνακας 3.1.2 Κέντρα παροχής οδοντιατρικής φροντίδας ανά επαρχία**

|  |  |  |  |  |  |
| --- | --- | --- | --- | --- | --- |
|  |  | | | | |
| **Λευκωσία** | **Λεμεσός** | **Λάρνακα** | **Πάφος** | **Αμμόχωστος** |
| Νοσοκομεία | Λευκωσίας | Λεμεσού  Κυπερούντας | Παλαιό Νοσ. Λάρνακας | Πάφου  Πόλις | Αμμοχώστου |
| Αστικά κέντρα | Λευκωσία  Αγ. Δομέτιος  Καϊμακλί  Αγλαντζιά  Λατσιά  Λακατάμεια  Στρόβολος  Έγκωμη | Λινόπετρα |  |  |  |
| Ιδρύματα | Φυλακές  Ίδρυμα Χρίστου Στέλιου Ιωάννου |  |  |  |  |
| Αγροτικά κέντρα | Ευρύχου  Κάμπος  Ανθούπολη  Δάλι  Κλήρου  Παλαιχώρι  Λυθροδόντας  Ακάκι  Τσέρι  Παλιομέτοχο | Αγρός  Πελέντρι  Αυδήμου | Κοφίνου  Λεύκαρα  Αθηένου  Κόκκινες  Ορμήδεια | Παναγιά  Σαλαμιού  Πύργος | Αυγόρου  Βρυσούλες |

**3.2.** **ΔΡΑΣΤΗΡΙΟΤΗΤΕΣ**

Για την επίτευξη των πιο πάνω στόχων οι δραστηριότητες των Οδοντιατρικών Υπηρεσιών διαχωρίζονται σε τρεις πυλώνες δράσης:

(α) Τη Δημόσια Οδοντιατρική Υγεία, όπου υπάγεται η πρωτοβάθμια οδοντιατρική φροντίδα και η πρόληψη.

(β) Τη θεραπευτική αντιμετώπιση διαφόρων στοματολογικών παθήσεων στα δημόσια νοσηλευτήρια και κέντρα υγείας.

(γ) Τον Στρατηγικό Προγραμματισμό, Συντονισμό και Ανάπτυξη του Ανθρώπινου Δυναμικού, αγορά εξοπλισμού και θέματα που άπτονται της Ε.Ε.

### **Δημόσια Οδοντιατρική Υγεία**

Στον πυλώνα αυτό περιλαμβάνονται:

α)**Τομέας Ερευνών**

Οι έρευνες αποτελούν ένα χρήσιμο εργαλείο για την αξιολόγηση των υπηρεσιών και μέσω των αποτελεσμάτων τους συμβάλουν στον προγραμματισμό και στη χάραξη στρατηγικής ενώ βοηθούν στη λήψη μέτρων και τη διασφάλιση παροχής ποιοτικών υπηρεσιών. Στα πλαίσια αυτά οι Οδοντιατρικές Υπηρεσίες συναισθανόμενοι το καθήκον τους για δημιουργία βάσης δεδομένων με αξιόπιστα στοιχεία κατά το 2017 παρουσίασαν τα αποτελέσματα της νέας επιδημιολογικής έρευνας που πραγματοποιήθηκε το 2016 και που στόχο είχε την επικαιροποίηση του επιδημιολογικού χάρτη αναφορικά με τη στοματική υγεία του παιδικού πληθυσμού της Κύπρου. Στην έρευνα συμμετείχαν 780 6χρονα, 735 12χρονα και 755 15χρονα παιδιά από όλη την Κύπρο, αριθμοί που αντιστοιχούσαν στο 8,3%, 8,4% και 8,3% των αντίστοιχων ηλικιακών ομάδων του πληθυσμού αναφοράς. Η κλινική εξέταση έγινε στα σχολικά ιατρεία ακολουθώντας τους κανονισμούς του ΠΟΥ και αφορούσε την κατάσταση του οδοντικού φραγμού, των περιοδοντικών ιστών και τις ανάγκες θεραπείας. Ο πίνακας 3.2.1 παρουσιάζει διαχρονικά στοιχεία (1992 – 2016) αναφορικά με το δείκτη τερηδόνας για τα παιδιά ηλικίας 12 και 15 ετών στην Κύπρο όπου και καταγράφεται βελτίωση του επιπέδου της στοματικής υγείας

Πίνακας 3.2.1: Δείκτης τερηδόνας για παιδιά ηλικίας 12 και 15 ετών στην Κύπρο

|  |  |  |  |  |  |
| --- | --- | --- | --- | --- | --- |
|  | DMFT | | | | |
| 1992 | 2005 | 2010 | 2014 | 2016 |
| 12χρονα | 2,16 | 1,14 | 1,25 | 1,26 | 1,03 |
| 15χρονα | 3,87 | - | 1,98 | 1,98 | 1,75 |

β) **Διαφώτιση:** Οι Οδοντιατρικές Υπηρεσίες δίνουν ιδιαίτερη σημασία στη διαφώτιση αφού θεωρούν ότι αποτελεί ουσιαστικό εργαλείο για τη διαμόρφωση ορθών γνώσεων και κατ’επέκταση συμπεριφορών που σχετίζονται με τη στοματική υγεία και υγιεινή.

Η διαφώτιση γίνεται από έμπειρο προσωπικό με τη βοήθεια σύγχρονων οπτικοακουστικών μέσων δίνοντας ιδιαίτερη έμφαση στον παιδικό πληθυσμό. Ιδιαίτερα έγινε προσπάθεια όπως η ενημέρωση αυτή επεκταθεί πέρα από τα δημοτικά σχολεία (στα οποία συμπεριλαμβάνονται τόσο τα δημόσια όσο και τα ιδιωτικά) και στα νηπιαγωγεία με στόχο την όσο το δυνατό πιο έγκαιρη ενημέρωση των παιδιών για τις στοματικές παθήσεις και την υιοθέτηση από νωρίς ορθών συνηθειών στοματικής υγιεινής. Στα πλαίσια αυτά για πρώτη φορά ενημερωτικές διαλέξεις δόθηκαν σε παιδιά που φοιτούν σε καλοκαιρινά σχολεία.

Ενημερωτικές διαλέξεις πέρα από τα παιδιά γίνονται και σε οργανωμένα σύνολα. Οι διαλέξεις γίνονται με τη βοήθεια σύγχρονων οπτικο-ακουστικών μέσων ενώ κάθε χρόνο σε συνεργασία με το Γραφείο Τύπου και Πληροφοριών επικαιροποιούνται τα ενημερωτικά φυλλάδια.

Στα πλαίσια της διαφώτισης θα πρέπει να αναφερθεί ότι για **έκτη** συνεχή χρονιά οργανώθηκε από τις Οδοντιατρικές Υπηρεσίες, σε συνεργασία με την κλινική της Στοματογναθοπροσωπικής χειρουργικής του Νοσοκομείου Λευκωσίας, **εκστρατεία ενημέρωσης και πρόληψης του καρκίνου του στόματος. Συγκεκριμένα το Δεκέμβριο του 2017 προσφέρθηκε δωρεάν οδοντιατρική εξέταση του κοινού με τις 4 κινητές οδοντιατρικές μονάδες** έξω από τα Νοσοκομεία Λευκωσίας, Λεμεσού, Λάρνακας και Πάφου και έγινε διανομή ενημερωτικού υλικού που ετοιμάστηκε από τις Οδοντιατρικές Υπηρεσίες. Συνολικά 300 άτομα εξετάστηκαν δωρεάν εκείνη τη μέρα. Παράλληλα ο Τομέας προχώρησε σε έκδοση νέου ενημερωτικού τριπτύχου για την πρόληψη του καρκίνου του στόματος.

Αντίστοιχα **εκστρατεία ενημέρωσης του κοινού για τη Στοματική Υγεία πραγματοποιήθηκε** επί ευκαιρία της Παγκόσμιας Μέρας Στοματικής Υγείας **και το Μάρτιο του 2017** όπου και εκεί προσφέρθηκε δωρεάν εξέταση του κοινού και έγινε διανομή ενημερωτικού υλικού

.

Γ)Προληπτική και θεραπευτική αγωγή στους μαθητές δημοτικής εκπαίδευσης καθώς και σε διάφορα ιδρύματα μέσω των 4 **κινητών οδοντιατρικών μονάδων**

Οι Οδοντιατρικές Υπηρεσίες διαθέτουν 4 κινητές οδοντιατρικές μονάδες (μία σε κάθε επαρχία). Στόχος των μονάδων αυτών είναι η δωρεάν παροχή προληπτικής και θεραπευτικής αγωγής σε παιδιά δημοτικών σχολείων τα οποία βρίσκονται σε ορεινές ή απομακρυσμένες περιοχές ή περιοχές χαμηλού κοινωνικο-οικονομικού επιπέδου όπου παρατηρείται αυξημένος δείκτης τερηδονισμένων δοντιών.



Κατά το 2017 οι κινητές οδοντιατρικές μονάδες προσέφεραν προληπτική και θεραπευτική αγωγή σε 105 δημοτικά σχολεία (καλύπτοντας το 30% των δημοτικών σχολείων παγκύπρια και σημειώνοντας αύξηση κατά 18% σε σχέση με το 2016 όπου συμπεριλήφθησαν 89 σχολεία). Στον πίνακα 3.2.2 φαίνεται η εργασία που προσφέρθηκε (προληπτική και θεραπευτική) ανά επαρχία από τις κινητές οδοντιατρικές μονάδες τα έτη 2014-17 . Συνολικά και στις 4 κινητές οδοντιατρικές μονάδες έγιναν 7636 επισκέψεις μαθητών σε σύγκριση με 6923 κατά το 2016 (αύξηση κατά 10,3%).

**Πίνακας 3.2.2 Εργασίες κινητής οδοντιατρικής μονάδας ανά επαρχία κατά τα έτη 2014-2017**

|  |  |  |  |  |  |
| --- | --- | --- | --- | --- | --- |
|  | Λευκωσία | Λεμεσός | Λάρνακα | Πάφος | Παγκύπρια |
|  | **Προληπτικό έργο** | | | | |
| 2014 | 4284 | 2603 | 5671 | 3313 | 15871 |
| 2015 | 2680 | 3086 | 4505 | 2648 | 12919 |
| 2016 | 2874 | 2799 | 4548 | 2625 | 12846 |
| 2017 | 2925 | 2622 | 4536 | 3472 | 13555 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
|  | **Θεραπευτικό Έργο** | | | | |
| 2014 | 1677 | 1385 | 992 | 239 | 4293 |
| 2015 | 1065 | 1245 | 1575 | 263 | 4148 |
| 2016 | 1041 | 1146 | 1380 | 273 | 3840 |
| 2017 | 1110 | 1087 | 1492 | 977 | 4666 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
|  | **Σύνολο Έργου (Προληπτικό και Θεραπευτικό)** | | | | |
| 2014 | 5961 | 3988 | 6663 | 3552 | 20164 |
| 2015 | 3745 | 4331 | 6080 | 2911 | 17067 |
| 2016 | 3915 | 3945 | 5928 | 2898 | 16686 |
| 2017 | 4035 | 3709 | 6028 | 4449 | 18221 |

*Σημειώσεις*:

(\*1*) Η πρόληψη συνίσταται σε εξέταση, τοπικές εφαρμογές φθορίου, προληπτικές εμφράξεις*

*(\*2) Η θεραπεία συνίσταται σε εμφράξεις, εξαγωγές και καθαρισμούς*

*(\*3) Το σύνολο του έργου αναφέρεται στο άθροισμα του προληπτικού και θεραπευτικού έργου*

δ) **Πρόγραμμα συνεργασίας μεταξύ Οδοντιατρικών Υπηρεσιών και Παγκύπριου Οδοντιατρικού Συλλόγου** για τη δευτεροβάθμια οδοντιατρική φροντίδα των 11 χρονων παιδιών των δημοτικών σχολείων.

Συνεχίστηκε και φέτος το πρόγραμμα αυτό το οποίο και περιλαμβάνει εξέταση και παραπομπή για δωρεάν θεραπευτική αγωγή σε ιδιώτη οδοντίατρο της δικής τους επιλογής μερίδας μαθητών της Εης τάξης. Στο πρόγραμμα δεν συμπεριλήφθηκαν τα παιδιά που ήδη είχαν τύχει προληπτικής και θεραπευτικής αγωγής μέσω των κινητών οδοντιατρικών μονάδων. Αντιθέτως για δεύτερη φορά στο πρόγραμμα συμπεριλήφθησαν και οι μαθητές της Εης τάξης ιδιωτικών σχολείων.

Αναλυτικά τα αποτελέσματα της εξέτασης (δηλαδή του αριθμού των μαθητών που οι γονείς τους έδωσαν συγκατάθεση για εξέταση) και παραπομπής ανά επαρχία καταγράφονται στον πίνακα 3.2.3 ενώ στον πίνακα 3.2.4 γίνεται η σύγκριση με τα αποτελέσματα για τα έτη 2013-2017 αναφορικά με το ποσοστό εξέτασης (υπογραφής) και παραπομπής.

Αναφορικά με το ποσοστό που οι γονείς έδωσαν συγκατάθεση για εξέταση ανήλθε στο 65,99% παρουσιάζοντας δυστυχώς διαχρονική πτώση. Επισημαίνεται επίσης και η μεγάλη διαφορά που παρατηρήθηκε στο ποσοστό των γονέων που έδωσαν συγκατάθεση για εξέταση των παιδιών τους μεταξύ των δημόσιων (69,19%) και των ιδιωτικών δημοτικών σχολείων (52,63%)

Αντιθέτως το ποσοστό παραπομπής φαίνεται να παρουσιάζει αυξητική τάση χωρίς όμως όπως θα διαφανεί παρακάτω να επηρεάζει το κόστος ανά μαθητή.

Πίνακας 3.2.3: Πρόγραμμα συνεργασίας 2017

|  |  |  |  |  |  |  |  |
| --- | --- | --- | --- | --- | --- | --- | --- |
| 2017 | Αρ. μαθητών | Εξέταση | % υπογραφή | Παραπομπή | % Παραπομπή | Συμμετοχή | % Συμμετοχή |
| Λευκωσία -δημόσια | 2711 | 1743 | 64,29% | 980 | 56,22% | 342 | 34,90% |
| Λευκωσία -ιδιωτικά | 290 | 157 | 54,14% | 77 | 49,04% | 9 | 11,69% |
| Λευκωσία | 3001 | 1900 | 63,31% | 1057 | 55,63% | 351 | 33,21% |
| Λεμεσός -δημόσια | 1607 | 1047 | 65,15% | 248 | 23,69% | 64 | 25,81% |
| Λεμεσός-ιδιωτικά | 223 | 112 | 50,22% | 10 | 8,93% | 0 | 0,00% |
| Λεμεσός | 1830 | 1159 | 63,33% | 258 | 22,26% | 64 | 24,81% |
| Λάρνακα Δημόσια | 994 | 770 | 77,46% | 267 | 34,68% | 62 | 23,22% |
| Λάρνακα Ιδιωτικά | 62 | 38 | 61,29% | 8 | 21,05% | 3 | 37,50% |
| Λάρνακα | 1056 | 808 | 76,52% | 275 | 34,03% | 65 | 23,64% |
| Αμμόχωστος | 489 | 359 | 73,42% | 124 | 34,54% | 42 | 33,87% |
| Πάφος-δημόσια | 605 | 397 | 65,62% | 205 | 51,64% | 72 | 35,12% |
| Πάφος-ιδιωτικά | 78 | 35 | 44,87% | 12 | 34,29% | 2 | 16,67% |
| Πάφος | 683 | 432 | 63,25% | 217 | 50,23% | 74 | 34,10% |
|  |  |  |  |  |  |  |  |
| Παγκύπρια δημόσια | 6406 | 4316 | 67,37% | 1824 | 42,26% | 582 | 31,91% |
| Παγκύπρια ιδιωτικά | 653 | 342 | 52,37% | 107 | 31,29% | 14 | 13,08% |
| Παγκύπρια | 7059 | 4658 | 65,99% | 1931 | 41,46% | 596 | 30,86% |

**Πίνακας 3.2.4: Σύγκριση αποτελεσμάτων προγράμματος συνεργασίας για τα έτη 2013-2017**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | % υπογραφή | | | | | % παραπομπή | | | | |
| **2013** | **2014** | **2015** | **2016** | **2017** | **2013** | **2014** | **2015** | **2016** | **2017** |
| Λευκωσία | 71,06 | 71,46 | 68,48 | 67,30 | 63,31 | 44,36 | 41,91 | 45,75 | 46,30 | 55,63 |
| Λεμεσός | 71,07 | 69,98 | 68,72 | 64,21 | 63,33 | 25,77 | 16,44 | 16,92 | 20,35 | 22,26 |
| Πάφος | 91,54 | 81,92 | 72,61 | 69,36 | 63,25 | 38,87 | 42,76 | 51,08 | 50,72 | 50,23 |
| Λάρνακα | 78,68 | 72,94 | 71,20 | 78,46 | 76,52 | 35,70 | 35,80 | 30,53 | 30,10 | 34,03 |
| Αμμόχωστος | 83,56 | 75,15 | 81,31 | 73,91 | 73,42 | 29,62 | 32,67 | 32,96 | 32,82 | 35,54 |
| Παγκύπρια | **75,47** | **72,44** | **70,29** | **68,73** | **65,99** | **36,92** | **33,87** | **35,19** | **36,34** | **41,46** |

Εξίσου ενδιαφέροντα συμπεράσματα εξάγονται και για **τη συμμετοχή των παιδιών η οποία κατέγραψε μικρή πτωτική τάση κατά 2,81% σε σχέση με το 2016 (Πίνακας 3.2.5)**

Πίνακας 3.2.5: Ποσοστό συμμετοχής ανά επαρχία κατά τα έτη 2013-2017

|  |  |  |  |  |  |
| --- | --- | --- | --- | --- | --- |
|  | Συμμετοχή (%) | | | | |
| **2013** | **2014** | **2015** | **2016** | **2017** |
| Λευκωσία | 324 (37,98) | 252 (33,07) | 294 (37,45) | 355 (39,10) | 351 (33,21) |
| Λεμεσός | 70 (27,03) | 54 (29,35) | 56 (28,00) | 65 (25,29) | 64 (24,81) |
| Πάφος | 77 (33,92) | 54 (29,03) | 87 (36,71) | 77 (31,05) | 74 (34,10) |
| Λάρνακα | 124 (37,35) | 78 (31,58) | 58 (28,57) | 63 (25,10) | 65 (23,64) |
| Αμμόχωστος | 40 (32,00) | 26 (31,71) | 35 (29,41) | 36 (33,96) | 42 (33,87) |
| Παγκύπρια | **635 (35,36)** | **464 (31,76)** | **530 (34,33)** | **596 (33,67)** | **596 (30,86)** |

Παρόλα αυτά το μέσο κόστος ανά μαθητή παρέμεινε στα ίδια περίπου επίπεδα με το 2016 και ήταν αυξημένο σε σχέση με τα παλαιότερα έτη (Πίνακες 3.2.6, 3.2.7.).

Πίνακας 3.2.6.: Κόστος προγράμματος ανά επαρχία κατά τα έτη 2013-2016

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Κόστος (€) | | |  | Κόστος/μαθητή (€) | | |  | Αρ. Οδ/τρων | | |  |
| **2014** | **2015** | **2016** | **2017** | **2014** | **2015** | **2016** | **2017** | **2014** | **2015** | **2016** | **2017** |
| Λευκωσία | 23.838 | 31844 | 42697 | 40885 | 99,59 | 108,31 | 120,3 | 116,48 | 79 | 86 |  | 102 |
| Λεμεσός | 3.495 | 5.290 | 7625 | 6256 | 64,72 | 94,46 | 117,3 | 97,75 | 30 | 28 |  | 35 |
| Πάφος | 6.121 | 10.476 | 9323,2 | 9353 | 113,35 | 120,41 | 104,8 | 126,39 | 19 | 18 |  | 25 |
| Λάρνακα | 9.954 | 5.640 | 6601 | 8380 | 127,61 | 97,24 | 84,14 | 128,92 | 25 | 25 |  | 23 |
| Αμμόχωστος | 2.695 | 2.514 | 3029 | 3736 | 103,65 | 71,83 | 121,1 | 88,95 | 13 | 10 |  | 15 |
| Παγκύπρια | **46.103** | **55.764** | **69275,2** | **68610** | **99,35** | **105,21** | **116,2** | **115,12** | **166** | **165** | **164** | **200** |

Πίνακας 3.2.7: Συγκριτικά στοιχεία προγράμματος συνεργασίας για τα έτη 2010-2017

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015 | 2016 | 2017 |
| % παραπομπή | 41,42 | 44,27 | 47,37% | 36,92 | 33,87 | 35,19 | 36,34 | 41,46 |
| % συμμετοχή | 41,43 | 39,01 | 37,91% | 35,36 | 31,76 | 34,44 | 33,67 | 20,86 |
| Ιδιώτες Οδοντίατροι | 287 | 305 | 296 | 191 | 166 | 167 | 164 | 200 |
| Συνολικό Κόστος (€) | 119.368,31 | 128.425,92 | 152.735,43 | 50.812,43 | 46.103,00 | 55.764,00 | 69275,2 | 68610 |
| Κόστος/ μαθητή | 84,18 | 80,52 | 91,4 | 80,02 | 99,35 | 105,22 | 116,23 | 115,12 |

Επισημαίνεται ότι οι Οδοντιατρικές Υπηρεσίες πριν από την πληρωμή των ιδιωτών οδοντιάτρων προχώρησαν σε δειγματοληπτικό επανέλεγχο του 46,3% των εντύπων όπως φαίνεται και από τον πίνακα 3.2.8 γεγονός που οδήγησε στην εξοικονόμηση €1536. Από τον ίδιο πίνακα φαίνεται ότι το ποσοστό των εντύπων που παρουσίαζε πρόβλημα (δηλ. οι ιδιώτες οδοντίατροι ανέγραφαν εργασίες που δεν είχαν κάνει) ανήλθε στο 13,04% σε σχέση με 7,7% το 2016

Πίνακας 3.2.8: Αποτελέσματα δειγματοληπτικού επανέλεγχου προγράμματος συνεργασίας

|  |  |  |  |  |  |  |
| --- | --- | --- | --- | --- | --- | --- |
|  | Έντυπα | Επανέλεγχος | Έντυπα με πρόβλημα (%) | Αρχικό κόστος προγράμματος | Κόστος μετά τον επανέλεγχο | Ποσό που εξοικονομήθηκε (€) |
| 2011 | 1587 | 541(34,09%) | 94 (17,4%) | 132.138,60 | 127.589,70 | 4.548,90 |
| 2012 | 1671 | 645 (38,60%) | 76 (11, 8%) | 157.514,83 | 152.735,43 | 4.779,40 |
| 2013 | 635 | 431 (67,50%) | 45 (10%) | 52.690,67 | 50.812,43 | 1.878,24 |
| 2014 | 459 | 217 (47,28%) | 38 (17,8%) | 47.734,00 | 46.103,00 | 1.631,00 |
| 2015 | 530 | 307 (57,9%) | 40(13,03%) | 57.819,00 | 55.764,00 | 2.055,00 |
| 2016 | 596 | 251 (42,1%) | 20 (7,7%) | 70.489,20 | 69.275,2 | 1.214,00 |
| 2017 | 596 | 276 (46,3%) | 36 (13,04%) | 70152,00 | 68616,00 | 1536,00 |

**ε)Πρόγραμμα εξέτασης των μαθητών της Α τάξης δημοτικών σχολείων, της προδημοτικής και της Γ τάξης Γυνμνασίου**

Σύμφωνα με το πρόγραμμα αυτό **όλα** τα παιδιά που φοιτούν στην Α τάξη εξετάζονται στην αρχή της σχολικής χρονιάς από κυβερνητικό οδοντίατρο και εν συνεχεία τους δίνεται παραπεμπτικό σημείωμα για οδοντιατρική θεραπεία. Σε αντίθεση με το πρόγραμμα συνεργασίας τα έξοδα θεραπείας επιβαρύνουν τους γονείς. Προς το τέλος της σχολικής χρονιάς τα παιδιά επανεξετάζονται για να ελεγχθεί το ποσοστό συμμετοχής στο πρόγραμμα. Η σκοπιμότητα του προγράμματος έγκειται στην όσο το δυνατό ενωρίτερη εξέταση των παιδιών και την αντιμετώπιση πιθανών οδοντιατρικών προβλημάτων αλλά και στην ανάγκη για ενστερνισμό της φιλοσοφίας της πρόληψης και τις συχνές ανά εξάμηνο επισκέψεις σε οδοντίατρο.

Όπως φαίνεται από τον πιο κάτω πίνακα (3.2.9) κατά τη σχολική χρονικά 2017-18 εξετάστηκαν συνολικά 6163 παιδιά μαθητές της Α τάξης δημόσιων και ιδιωτικών σχοκείων, από τα οποία παραπέμφθηκαν τα 2087 (34,1%). Όπως φαίνεται και από τον πίνακας 3.2.10 τόσο το ποσοστό παραπομπής όσο και αυτό της συμμετοχής παρέμεινε περίπου στα ίδια επίπεδα τα τελευταία 3 χρόνια.

Πίνακας 3.2.9: Ποσοστό εξέτασης παραπομπής και συμμετοχής ανα επαρχία τη σχολική χρονιά 2017-18 για τα παιδιά της Α τάξης δημοτικού

|  |  |  |  |  |  |  |  |
| --- | --- | --- | --- | --- | --- | --- | --- |
| Δημοτικά 2017-18 | Αρ. Μαθητών | Αρ. Εξέτασης | % Συμμετοχή | Παραπομπή | % Παραπομπή | Συμμετοχή | % Συμμετοχή |
| Λευκωσία-δημόσια | 2803 | 2367 | 84,45% | 895 | 37,81% | 391 | 43,69% |
| Λευκωσία -ιδιωτικά | 267 | 195 | 73,03% | 44 | 22,56% | 18 | 40,91% |
| Λευκωσία | 3070 | 2562 | 83,45% | 939 | 36,65% | 409 | 43,56% |
|  |  |  |  |  |  |  |  |
| Λεμεσός-δημόσια | 1842 | 1548 | 84,04% | 381 | 24,61% | 164 | 43,04% |
| Λεμεσός -ιδιωτικά | 351 | 210 | 59,83% | 44 | 20,95% | 17 | 38,64% |
| Λεμεσός | 2193 | 1758 | 80,16% | 425 | 24,18% | 181 | 42,59% |
|  |  |  |  |  |  |  |  |
| Λάρνακα-δημόσια | 1056 | 901 | 85,32% | 316 | 35,07% | 70 | 22,15% |
| Λάρνακα -ιδιωτικά | 60 | 39 | 65,00% | 12 | 30,77% | 2 | 16,67% |
| Λάρνακα | 1116 | 940 | 84,23% | 328 | 34,89% | 72 | 21,95% |
|  |  |  |  |  |  |  |  |
| Πάφος -δημόσια | 625 | 484 | 77,44% | 240 | 49,59% | 59 | 24,58% |
| Πάφος -ιδιωτικά | 154 | 40 | 25,97% | 18 | 45,00% | 2 | 11,11% |
| Πάφος | 779 | 524 | 67,27% | 258 | 49,24% | 61 | 23,64% |
|  |  |  |  |  |  |  |  |
| Αμμόχωστος | 452 | 379 | 83,85% | 137 | 36,15% | 33 | 24,09% |
|  |  |  |  |  |  |  |  |
| Παγκύπρια-δημόσια | 6778 | 5679 | 83,79% | 1969 | 34,67% | 717 | 36,41% |
| Παγκύπρια -ιδιωτικά | 832 | 484 | 58,17% | 118 | 24,38% | 39 | 33,05% |
| Παγκύπρια | 7610 | 6163 | 80,99% | 2087 | 33,86% | 756 | 36,22% |

Πίνακας 3.2.10: Σύγκριση των ποσοστών παραπομπής και συμμετοχής τις σχολικές χρονιές 2015-16, 2016-17, 2017-18 για τα παιδιά της Α τάξης δημοτικού

|  |  |  |  |  |  |  |
| --- | --- | --- | --- | --- | --- | --- |
|  | % παραπομπή | | | % Συμμετοχή | | |
| 2015-16 | 2016-17 | 2017-18 | 2015-16 | 2016-17 | 2017-18 |
| Λευκωσία | 40,34% | 36,29% | 36,70% | 39,24% | 42,04% | 43,56% |
| Λεμεσός | 27,22% | 27,27% | 24,18% | 33,72% | 34,64% | 42,59% |
| Πάφος | 39,70% | 42,58% | 49,24% | 16,51% | 25,69% | 23,64% |
| Λάρνακα | 27,22% | 31,57% | 34,89% | 39,70% | 37,33% | 21,95% |
| Αμμόχωστος | 31,16% | 33,82% | 36,15% | 42,54% | 23,48% | 24,09% |
| Παγκύπρια | 34,10% | 33,26% | 33,86% | 36,04% | 36,81% | 36,22% |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Αναφορικά με τα παιδιά της προδημοτικής, ο αριθμός των οποίων αυξήθηκε για τη σχολική χρονιά 2017-18 και σε αυτά συμπεριλήφθηκαν 157 προδημοτικές παγκύπρια, το ποσοστό παραπομπής και συμμετοχής παρέμεινε επίσης περίπου στα ίδια επίπεδα όπως και με την προηγούμενη σχολική χρονιά (Πίνακες 3.2.11 και 3.2.12)  Πίνακας 3.2.11: Ποσοστό εξέτασης παραπομπής και συμμετοχής ανά επαρχία τη σχολική χρονιά 2017-18 για τα παιδιά της προδημοτικής   |  |  |  |  |  |  |  |  | | --- | --- | --- | --- | --- | --- | --- | --- | | 2017-18 | Αρ. Μαθητών | Αρ. Εξέτασης | % Συμμετοχή | Παραπομπή | % Παραπομπή | Συμμετοχή | % Συμμετοχή | | Λευκωσία | 1334 | 1048 | 78,56% | 376 | 35,88% | 139 | 36,97% | | Λεμεσός | 970 | 810 | 83,51% | 161 | 19,88% | 79 | 49,07% | | Λάρνακα | 724 | 565 | 78,04% | 195 | 34,51% | 39 | 20,00% | | Αμμόχωστος | 499 | 391 | 78,36% | 128 | 32,74% | 44 | 34,38% | | Πάφος | 795 | 593 | 74,59% | 247 | 41,65% | 40 | 16,19% | | ΠΑΓΚΥΠΡΙΑ | 4322 | 3407 | 78,83% | 1107 | 32,49% | 341 | 30,80% |   Πίνακας 3.2.12: Σύγκριση των ποσοστών παραπομπής και συμμετοχής τις σχολικές χρονιές 2015-16, 2016-17, 2017-18 για τα παιδιά της προδημοτικής   |  |  |  |  |  |  |  | | --- | --- | --- | --- | --- | --- | --- | |  | % παραπομπή | | | % Συμμετοχή | | | | 2015-16 | 2016-17 | 2017-18 | 2015-16 | 2016-17 | 2017-18 | | Λευκωσία | 40,34% | 36,29% | 36,13% | 30,69% | 30,47% | 36,97% | | Λεμεσός | 27,22% | 27,27% | 19,88% | 30,99% | 28,28% | 49,07% | | Πάφος | 39,70% | 42,58% | 34,51% | 22,36% | 20,44% | 20,00% | | Λάρνακα | 27,22% | 31,57% | 32,74% | 49,00% | 54,55% | 34,38% | | Αμμόχωστος | 31,16% | 33,82% | 41,65% | 33,72% | 17,86% | 16,19% | | Παγκύπρια | 34,10% | 33,26% | 32,45% | 31,72% | 33,53% | 30,80% | |  |  |  |

Όπως αναφέρθηκε και προηγουμένως το πιο πάνω πρόγραμμα επεκτάθηκε και στη Γ τάξη Γυμνασίου (σε 19 συνολικά γυμνάσια). Τα αποτελέσματα του προγράμματος αναφορικά με την εξέταση και την παροπομπή για τους μαθητές της Γ τάξης γυμνασίου φαίνονται στον πίνακα 3.2.13. Από τον πίνακα αυτό φαίνεται ότι το ποσοστό των παιδιών των μαθητών της Γ τάξης γυμνασίου που εξετάστηκαν (δηλαδή αυτών που προσκόμισαν γραπτή συγκατάθεση) ήταν μειωμένο σε σχέση με τα αντίστοιχα των μαθητών δημοτικής και προδημοτικής εκπαίδευσης. Το γεγονός αυτό πιθανό να οφείλεται και στο γεγονός της πιλοτικής εφαρμογής του προγράμματος στη Γ τάξη γυμνασίου. Χαμηλά ήσαν αντίστοιχα και τα ποσοστά παραπομπής με ένα ευρύ εύρος διακύμανσης μεταξύ των επαρχιών.

Πίνακας 3.2.13: Ποσοστό εξέτασης και παραπομπής ανά επαρχία για τα παιδιά της Γ τάξης γυμνασίου τη σχολική χρονιά 2017-18

|  |  |  |  |  |  |  |  |
| --- | --- | --- | --- | --- | --- | --- | --- |
| Γ ΓΥΜΝΑΣΙΟΥ | Αρ. Μαθητών | Αρ. Εξέτασης | % Συμμετοχή | Παραπομπή | % Παραπομπή | Συμμετοχή | % Συμμετοχή |
| Λευκωσία | 372 | 222 | 59,68% | 71 | 31,98% | 14 | 19,72% |
| Λεμεσός | 696 | 354 | 50,86% | 18 | 5,08% | 10 | 55,56% |
| Λάρνακα | 359 | 186 | 51,81% | 73 | 39,25% | 14 | 19,18% |
| Πάφος | 281 | 87 | 30,96% | 38 | 43,68% | 13 | 34,21% |
| **Παγκύπρια** | **1708** | **849** | **49,71%** | **200** | **23,56%** | **51** | **25,50%** |

Ο πίνακας 3.2.14 μας δείχνει συγκριτικά στοιχεία του προγράμματος για τους μαθητές της Γ γυμνασίου σε σχέση με άλλες χρονιές. Οποιασδήποτε σύγκριση όμως εγκυμονεί κινδύνους εξαγωγής εσφαλμένων συμπερασμάτων λόγω των διαφορετικών σχολείων που συμπεριλαμβάνονταν κάθε σχολική χρονιά

Πίνακας 3.2.14: Σύγκριση % παραπομπής και % συμμετοχής για τα παιδιά της Γ γυμνασίου τις σχολικές χρονιές 2015-16, 2016-17, 2017-18

|  |  |  |  |  |  |  |
| --- | --- | --- | --- | --- | --- | --- |
| Επαρχία | % παραπομπή | | | % συμμετοχή | | |
| 2015-16 | 2016-17 | 2017-18 | 2015-16 | 2016-17 | 2017-18 |
| Λευκωσία | 34,23% | 43,26% | 35,22% | 55,26% | 27,87% | 19,72% |
| Λεμεσός | 18,18% | 8,70% | 2,10% | 25,00% | 21,43% | 55,56% |
| Λάρνακα | 23,97% | 31,58% | 39,53% | 48,28% | 28,57% | 19,18% |
| Πάφος | 65,71% | 50,00% | 63,64% | 0,00% | 34,62% | 34,21% |
| **Παγκύπρια** | 30,63% | 31,40% | 22,46% | 37,25% | 29,38% | 25,50% |

### **3.3. Κλινική αντιμετώπιση στοματολογικών παθήσεων**

Στον τομέα αυτό υπάγεται η δευτεροβάθμια και τριτοβάθμια φροντίδα στοματικής υγείας, που προσφέρεται σε όσους επισκέπτονται τις Οδοντιατρικές Υπηρεσίες.

Η παροχή πρωτοβάθμιας και δευτεροβάθμιας οδοντιατρικής φροντίδας γίνεται σε όλα τα Νοσοκομεία, Αστικά και Αγροτικά Κέντρα Υγείας ενώ τριτοβάθμια οδοντιατρική φροντίδα προσφέρεται μόνο στα Νοσοκομεία και περιλαμβάνει την κατασκευή κινητών προσθετικών εργασιών, αντιμετώπιση πολύπλοκων και εξειδικευμένων περιστατικών στους τομείς της Παιδοδοντίας, Περιοδοντολογίας και Ενδοδοντίας καθώς και την αντιμετώπιση περιστατικών που εμπίπτουν στο φάσμα της γναθοχειρουργικής.

Αναλυτικά και διαχρονικά η προσφερόμενη εργασία κατά είδος και ποσότητα κατά τα έτη 2011-17 φαίνονται στον πίνακα 3.3.1.

Πίνακας 3.3.1 Είδος και σύνολο οδοντιατρικών εργασιών κατά τα έτη 2011-16

|  |  |  |  |  |  |  |  |
| --- | --- | --- | --- | --- | --- | --- | --- |
| ΕΡΓΑΣΙΕΣ ΠΑΓΚΥΠΡΙΑ | 2011 | 2012 | 2013 | 2014 | 2015 | 2016 | 2017 |
| ΕΞΕΤΑΣΗ | 16379 | 21134 | 17293 | 14045 | 13783 | 12786 | 13809 |
| ΑΠΟΣΤΗΜΑ | 6294 | 7746 | 5764 | 4660 | 4595 | 3964 | 4496 |
| ΕΞΑΓΩΓΗ | 16987 | 19529 | 18347 | 17570 | 18342 | 19763 | 19483 |
| ΑΜΑΛΓΑΜΑ | 8633 | 8696 | 9991 | 7680 | 7088 | 6624 | 5778 |
| ΚΟΝΙΑ | 8057 | 10814 | 9063 | 7443 | 7385 | 8983 | 9890 |
| Σ.ΡΗΤΙΝΗ | 11133 | 15963 | 20433 | 17116 | 15561 | 14807 | 14146 |
| ΠΡΟΣΩΡΙΝΗ | 15943 | 19685 | 22724 | 16986 | 16159 | 13507 | 12994 |
| ΕΝΔ.ΘΕΡΑΠΕΙΑ | 5043 | 4658 | 5189 | 3391 | 3408 | 3300 | 2971 |
| ΚΑΘΑΡΙΣΜΟΣ | 10101 | 13102 | 14002 | 12849 | 12804 | 13507 | 13319 |
| ΜΙΚΡΗ ΧΕΙΡΟΥΡΓΙΚΗ ΣΤΟΜΑΤΟΣ[[1]](#footnote-1) | 795 | 1681 | 1261 | 1650 | 902 | 969 | 574 |

Ο πίνακας 3.3.2 μας παρουσιάζει τις εργασίες που έγιναν ανά τύπο κέντρου και ανά ασθενή κατά τα έτη 2015-2017. Και στους 3 τύπους κέντρων οι κυριότερες προσφερόμενες θεραπείες είναι οι εμφράξεις στο σύνολό τους (30,2%) (δηλ. είτε από αμάλγαμα, κονία είτε από σύνθετη ρητίνη) ακολουθούμενες από τις εξαγωγές, τις προσωρινές εμφράξεις και τους καθαρισμούς. Θετικό στοιχείο αποτελεί η αυξημένη χρήση και στα αστικά και αγροτικά κέντρα των εμφράξεων συνθέτων ρητινών που αποτελούν και τις πλέον αισθητικές αποκαταστάσεις, αν και δεσπόζουσα θέση εξακολουθούν να έχουν οι εξαγωγές

Πίνακας 3.3.2: Εργασίες ανά ασθενή ανά τύπο κέντρου (%)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ΕΡΓΑΣΙΕΣ |  | | | | | | | | | | | |
| **Νοσοκομεία** | | | **Αστικά** | | | **Αγροτικά** | | | **Παγκύπρια** | | |
| **2015** | **2016** | **2017** | **2015** | **2016** | **2017** | **2015** | **2016** | **2017** | **2015** | **2016** | **2017** |
| ΕΞΕΤΑΣΗ | 18,73 | 16,93 | 17,59 | 7,60 | 7,32 | 9,33 | 10,38 | 11,22 | 10,35 | 12,24 | 12,47 | 13,99 |
| ΑΠΟΣΤΗΜΑ | 4,68 | 4,18 | 4,58 | 4,51 | 3,97 | 4,74 | 3,22 | 2,40 | 3,92 | 4,14 | 3,87 | 4,55 |
| ΕΞΑΓΩΓΗ | 19,46 | 21,09 | 18,91 | 16,50 | 16,76 | 19,54 | 18,43 | 20,0 | 24,02 | 18,13 | 19,27 | 19,73 |
| ΑΜΑΛΓΑΜΑ | 8,92 | 8,41 | 6,78 | 3,85 | 3,20 | 3,29 | 7,96 | 8,15 | 8,66 | 6,91 | 6,46 | 5,85 |
| ΚΟΝΙΑ | 4,60 | 4,89 | 5,06 | 9,77 | 13,42 | 16,89 | 8,14 | 9,32 | 13,72 | 7,50 | 8,76 | 10,02 |
| Σ.ΡΗΤΙΝΗ | 9,41 | 10,95 | 9,39 | 20,28 | 18,37 | 20,67 | 18,96 | 15,77 | 19,42 | 16,22 | 14,47 | 14,33 |
| ΠΡΟΣΩΡΙΝΗ | 12,09 | 10,51 | 9,78 | 19,49 | 16,48 | 18,05 | 16,17 | 13,81 | 15,14 | 15,92 | 13,17 | 13,16 |
| ΕΝΔ.  ΘΕΡΑΠΕΙΑ | 2,61 | 2,87 | 1,97 | 4,09 | 3,84 | 5,06 | 3,25 | 2,64 | 2,12 | 3,32 | 3,22 | 3,01 |
| ΚΑΘΑΡΙΣΜΟΣ | 12,96 | 12,86 | 11,60 | 11,48 | 12,77 | 15,70 | 12,42 | 13,59 | 16,01 | 12,29 | 12,92 | 13,49 |
| Ακτινογραφ. |  | 3,34 | 2,77 |  | 2,63 | 3,64 |  | 1,35 | 1,85 |  | 2,81 | 2,95 |
| Χειρουργικά |  | 1,43 | 0,73 |  | 0,65 | 0,48 |  | 0,03 | 0,16 |  | 0,95 | 0,58 |
| Φθορίωση |  | 1,76 | 1,37 |  | 0,75 | 1,06 |  | 0,94 | 0,65 |  | 1,26 | 1,18 |
| Προληπτικές |  | 0,79 | 0,55 |  | 0,06 |  |  | 0 |  |  | 0,4 | 0,3 |

**3.3.1**:Η **Κλινική της Παιδοδοντίας** λειτούργησε επί καθημερινής βάσης στο Γενικό Νοσοκομείο Λευκωσίας και εξυπηρετήθηκαν παιδιά διαφόρων ηλικιών καθώς επίσης και άτομα με ειδικές ανάγκες (**ΑμΕΑ**) (Πίνακας 3.3.3).

Πίνακας 3.3.3: Αρ. επισκέψεων στην Κλινική της Παιδοδοντίας

|  |  |  |  |  |  |  |  |
| --- | --- | --- | --- | --- | --- | --- | --- |
| Αρ. επισκέψεων στην Κλινική της Παιδοδοντίας | **2011** | **2012** | **2013** | **2014** | **2015** | **2016** | **2017** |
| 1301 | 1565 | 1693 | 1790 | 1828 | 1571 | 1444 |

Ο αριθμός των ατόμων που χειρουργήθηκαν υπό γενική αναισθησία κατά το 2017 ανήλθε σε 60 σε σχέση με 61 το 2016, 54 το 2015, 58 το 2014, 30 το 2013, 30 το 2012, 33 το 2011 και 30 το 2010. Για την ομαλότερη λειτουργία του χειρουργείου εκπαιδεύτηκαν 2 οδοντίατροι για να αντιμετωπίζουν τα περιστατικά ενώ παράλληλα στα πλαίσια παροχής ποιοτικής εργασίας δημιουργήθηκε πρωτόκολλο αντιμετώπισης των περιστατικών.

**3.3.2:** Η **Κλινική της Προσθετικής** ενδυναμώθηκε με στόχο την αποτελεσματική αντιμετώπιση και κάλυψη όλων των επαρχιών. Προσθετικές κλινικές και εργαστήρια λειτουργούν και στις 4 επαρχίες (Λευκωσία, Λάρνακα, Λεμεσός, Πάφος). Το προσφερόμενο φάσμα και ο όγκος εργασίας από τις κλινικές αυτές διαμορφώθηκε όπως φαίνεται στον πίνακα 3.3.4.

#### Πίνακας 3.3.4: Προσθετική Εργασία

|  |  |  |  |  |
| --- | --- | --- | --- | --- |
| Είδος εργασίας | ΕΤΟΣ | | | |
| 2014 | 2015 | 2016 | 2017 |
| Κατασκευή Ακρυλικών οδοντοστοιχιών (ολικές και μερικές) | 1741 | 1512 | 1661 | 1824 |
| Νάρθηκες | 30 | 32 | 26 | 53 |
| Επιδιορθώσεις-Ακρυλικών οδοντοστοιχιών | 1857 | 1841 | 1734 | 1823 |
| Μεταλλικές Οδοντοστοιχίες κυβερνητικών εργατών | 108 | 136 | 133 | 180 |
| Επισκευές Μεταλλικών Οδοντοστοιχιών κυβερνητικών εργατών | 30 | 44 | 30 | 40 |
| Σκελετοί Μεταλλικοί |  | 1 | 0 | 0 |
| Μεταλλικές Οδοντοστοιχίες κατόχων κάρτας Α | 715 | 797 | 860 | 838 |
| Επισκευές Μεταλλικών Οδοντοστοιχιών κάρτας Α | 120 | 229 | 283 | 291 |
| ΣΥΝΟΛΟ | 4601 | 4592 | 4735 | 5341 |

Θα πρέπει να αναφερθεί ότι οι Οδοντιατρικές Υπηρεσίες λόγω της αυξημένης ζήτησης κινητών προσθετικών εργασιών από το δημόσιο τομέα προχώρησαν και κατά το 2017 μετά από έγκριση της Αρμόδιας Αρχής σε συνεργασία με τα ιδιωτικά οδοντοτεχνικά εργαστήρια για παραπομπή αριθμού ασθενών για κατασκευή ολικών οδοντοστοιχιών. Με την ενέργεια αυτή η λίστα αναμονής για προσθετική εργασία στο δημόσιο τομέα δεν ξεπερνά τις 5 βδομάδες ενώ δεν υπήρχε καμία οικονομική επιβάρυνση για το δημόσιο τομέα αφού οι ασθενείς αντί να πληρώνουν τα δημόσια νοσηλευτήρια για την κατασκευή της οδοντοστοιχίας πλήρωναν ακριβώς το ίδιο ποσό στο ιδιωτικό οδοντοτεχνικό εργαστήριο. Κατά το 2017 στάλθηκαν 292 περιστατικά σε σχέση με 413 το 2016, 294 το 2015, 86 το 2014 και 142 το 2013.

**3.3.3. Κλινική Περιοδοντολογίας.**

****

Στα πλαίσια της αναβάθμισης της τριτοβάθμιας οδοντιατρικής περίθαλψης η κλινική της περιοδοντολογίας του Νοσοκομείου Λευκωσίας ενδυναμώθηκε και 2 λειτουργοί με εξειδικευμένες γνώσεις εργάζονται σε αυτή καλύπτοντας ένα ευρύ φάσμα περιστατικών που περιλαμβάνουν ριζική απόξεση, ριζική απόξεση με κρημνό, ουλεκτομή, χειρουργική επιμήκυνηση μύλης. Στον πίνακα 3.3.5 καταγράφεται η προσφερόμενη εργασία κατά τα έτη 2011--2017

Πίνακας 3.3.5: Εργασία από την Κλινική της Περιοδοντολογίας του Γενικού Νοσοκομείου Λευκωσίας

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | 2016 | 2017 |
|  | 1353 | 1689 | 1681 | 2394 | 2470 | 1904 | 1813 |

**3.3.4 Κλινική Ενδοδοντίας:** αντίστοιχα πλούσια εργασία όπως φαίνεται και από τον πίνακα 3.3.6 προσφέρθηκε και από την Κλινική αντιμετώπισης περίπλοκων περιστατικών ενδοδοντίας στο Γενικό Νοσοκομείο Λευκωσίας



**Πίνακας 3.3.6**: **Εργασία από την Κλινική της Ενδοδοντίας του Γενικού Νοσοκομείου Λευκωσίας**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | 2016 | 2017 |
|  | 245 | 399 | 472 | 443 | 435 | 475 | 444 |

**3.3.5 Κλινική Ορθοδοντικής**

Για πέμπτη συνεχή χρονιά λειτούργησε η κλινική ορθοδοντικής στο Παλαιό Νοσοκομείο Λευκωσίας περιθάλποντας παιδιά με σοβαρά λειτουργικά προβλήματα που πληρούσαν συγκεκριμένα οικονομικά κριτήρια. Διευκρινίζεται ότι κατά το 2015 επεκτάθηκαν τα λειτουργικά κριτήρια με στόχο την όσο το δυνατό μεγαλύτερη εξυπηρέτηση αριθμού ασθενών. Κατά το 2017 51 παιδιά ηλικίας μέχρι και 18 ετών ξεκίνησαν θεραπεία για λειτουργικά ορθοδοντικά προβλήματα και συνολικά έγιναν 857 επισκέψεις στην κλινική της ορθοδοντικής. Παράλληλα 17 περιστατικά ολοκλήρωσαν τη θεραπεία κατά το 2017.

Πίνακας 3.3.7: Αριθμός επισκέψεων και νέα περιστατικά στην κλινική της ορθοδοντικής

|  |  |  |
| --- | --- | --- |
|  | Νέα Περιστατικά | Σύνολο επισκέψεων |
| 2013 | 193 |  |
| 2014 | 83 | 476 |
| 2015 | 68 | 736 |
| 2016 | 69 | 857 |
| 2017 | 51 | 857 |

****

****

**3.3.6 Μονάδα καθορισμού οδοντικής ηλικίας**

**Το 2015 στις Οδοντιατρικές Υπηρεσίες δημιουργήθηκε κατόπιν εκπαίδευσης ειδική τριμελής ομάδα οδοντιάτρων η οποία ασχολείται με θέματα καθορισμού ηλικίας, με βάση της κλινική οδοντιατρική εξέταση και τη μελέτη σχετικών ακτινογραφιών**. Ακολουθώντας θεσμοθετημένες διαδικασίας κατά το 2017 εξετάστηκαν 70 αιτήματα που στάληκαν από την Υπηρεσία Ασύλου αναφορικά με αιτητές διεθνούς προστασίας οι οποίοι δήλωναν ανήλικοι σε σχέση με 51 το 2016 και 22 το 2015. Το όλο πρόγραμμα συγχρηματοδοτείται κατά 90% από το Ταμείο Ασύλου, Μετανάστευσης και Ένταξης της ΕΕ και κατά 10% από την Κυπριακή Δημοκρατία. Αναλυτικά στοιχεία σχετικά με το πρόγραμμα φαίνονται στον πίνακα 3.3.8

**[](http://www.google.com/imgres?imgurl=http://www.euro.cauce.org/images/flags/eu-flag.gif&imgrefurl=http://www.euro.cauce.org/en/countries.html&h=349&w=519&sz=3&tbnid=tIl_Su9kO7IJ::&tbnh=88&tbnw=131&prev=/images?q=flag+eu&hl=en&usg=__yt2xdj-vFWOineBtIFe24Fjcobk=&sa=X&oi=image_result&resnum=2&ct=image&cd=1) **

Πίνακας 3.3.8: Πρόγραμμα διακρίβωσης ηλικίας αιτητών πολιτικού ασύλου που δηλώνουν ανήλικοι

|  |  |  |  |  |  |  |
| --- | --- | --- | --- | --- | --- | --- |
| ΕΤΟΣ | Αρ. αιτημάτων | Φύλο | | Αποτέλεσμα εξέτασης | | % Ανήλικοι |
| Άρρεν | Θήλυ | Ενήλικας | Ανήλικος |
| 2015 | **22** | **15** | **7** | **20** | **2** | **9,09%** |
| 2016 | **51** | **35** | **16** | **41** | **11** | **21,57%** |
| 2017 | **70** | **43** | **27** | **51** | **19** | **27,14%** |

**3.3.7. Αριθμός επισκέψεων και προφίλ ασθενών που επισκέπτονται τις Οδοντιατρικές Υπηρεσίες**

Από την εξέταση των στατιστικών στοιχείων παρατηρείται μικρή μείωση στον αριθμό των επισκέψεων στις Οδοντιατρικές Υπηρεσίες τόσο κατά επαρχία όσο και ανά τύπο κέντρου το 2017 σε σχέση με το 2016 (πίνακας 3.3.9,διάγρ. 3.3.1 )

Πίνακας 3.3.9 : Σύγκριση επισκέψεων ανά επαρχία κατά τα έτη 2011-2013

|  |  |  |  |  |  |  |  |
| --- | --- | --- | --- | --- | --- | --- | --- |
| Επαρχία | 2011 | 2012 | 2013 | 2014 | 2015 | 2016 | 2017 |
| Λευκωσία | 55842 | 62908 | 61796 | 56579 | 56262 | 54633 | 53019 |
| Λεμεσός | 19489 | 22505 | 17312 | 15437 | 17121 | 16342 | 15158 |
| Λάρνακα | 19870 | 21306 | 17303 | 14640 | 15864 | 16242 | 15346 |
| Πάφος | 14731 | 16211 | 13323\* | 11939 | 12425 | 12887 | 12852 |
| Αμμόχωστος | 4986 | 4928 | 4065 | 2965 | 2914 | 2452 | 2356 |
| Παγκύπρια | 114918 | 127858 | 113799 | 101560 | 104623 | 102556 | 98731 |

\**Θα πρέπει να αναφερθεί ότι στην επαρχία Πάφου το αγροτικό κέντρο Πύργου ήταν κλειστό κατά το 2013 κ έτσι δε λειτούργησε το οδοντιατρείο*.

Σχεδ. 3.3.1: Σύγκριση επισκέψεων τα έτη 2011-2014

Όσον αφορά το ηλικιακό προφίλ των ασθενών παρατηρείται ότι για όλα τα έτη υπερτερεί η ηλικιακή ομάδα των 45-64 ετών ακολουθούμενη από τις ηλικιακές ομάδες 65-74, 20-44, 75+, 5-14, 15-19, 0-4. (Πίνακας 3.3.10).

Πίνακας 3.3.10 : Κατανομή ασθενών κατά ηλικιακή ομάδα κατά τα έτη 2011 - 17

|  |  |  |  |  |  |  |  |
| --- | --- | --- | --- | --- | --- | --- | --- |
| Ηλικιακή ομάδα | 2011 | 2012 | 2013 | 2014 | 2015 | 2016 | 2017 |
| 0-4 | 559 | 493 | 517 | 447 | 394 | 378 | 417 |
| 5.-14 | 7359 | 8581 | 8006 | 7828 | 7321 | 7636 | 7449 |
| 15-19 | 27930 | 33265 | 30700 | 26845 | 5714 | 3971 | 3631 |
| 20-44 | 23372 | 21826 | 20043 |
| 45-64 | 36136 | 40158 | 36787 | 33750 | 38410 | 33597 | 32050 |
| 65-74 | 27710 | 29443 | 24756 | 20903 | 20534 | 21697 | 22040 |
| 75+ | 15144 | 15958 | 13111 | 11769 | 12510 | 13191 | 13047 |
| Σύνολο επισκέψεων | **114858** | **127858** | **113877** | **101542** | **104623** | **102566** | **98731** |

### **3.4 Δραστηριότητες Προγραμματισμού, Εξοπλισμού, Συντονισμού και Ανάπτυξης Προσωπικού και Ευρωπαϊκή Ένωσης**

Στον πυλώνα αυτό υπάγονται οι πιο κάτω δραστηριότητες των Οδοντιατρικών Υπηρεσιών:

* **Στρατηγικός προγραμματισμός**: οι Οδοντιατρικές Υπηρεσίες κατά το 2015 ετοίμασαν το πλάνο δράσης του αναφορικά με την τριετία 2016 – 18 . Οι κύριοι άξονες του στρατηγικού προγραμματισμού καθώς επίσης και οι επιμέρους δραστηριότητες παρατίθενται πιο κάτω:

**ΑΞΟΝΑΣ 1: ΠΑΡΟΧΗ ΥΨΗΛΗΣ ΠΟΙΟΤΗΤΑΣ ΟΔΟΝΤΙΑΤΡΙΚΗΣ ΘΕΡΑΠΕΙΑΣ/ΠΕΡΙΘΑΛΨΗΣ**

*Δραστηριότητα* 1: Παροχή υψηλής ποιότητας οδοντιατρικών υπηρεσιών σε νοσοκομεία, αστικά και αγροτικά κέντρα υγείας και άλλα ιδρύματα (συμπ. Κεντρικές Φυλακές)

*Δραστηριότητα 2*: Πολιτική διαχείρισης του κονδυλίου που αφορά την κάλυψη των δαπανών για αγορά οδοντιατρικών υπηρεσιών από δημοσίους υπαλλήλους που εργάζονται στο εξωτερικό.

**ΑΞΟΝΑΣ 2: ΠΡΟΑΓΩΓΗ ΣΤΟΜΑΤΙΚΗΣ ΥΓΕΙΑΣ ΚΑΙ ΠΡΟΛΗΨΗ ΣΤΟΜΑΤΙΚΩΝ ΠΑΘΗΣΕΩΝ**

*Δραστηριότητα 1*: Διεξαγωγή επιδημιολογικών και άλλων ερευνών

*Δραστηριότητα 2*: Προληπτικά προγράμματα για παιδιά σχολικής και προσχολικής ηλικίας και ενέργειες με στόχο την προαγωγή της στοματικής υγείας

* Προσφορές για τον εξοπλισμό των Οδοντιατρικών Υπηρεσιών παγκύπρια, τόσο σε μηχανήματα όσο και σε αναλώσιμα. Οι προσφορές σε μηχανήματα διενεργούνται σε συνεργασία με την Ηλεκτρομηχανολογική Υπηρεσία ενώ για την αγορά οδοντιατρικών υλικών γίνεται σε συνεργασία με τον Τομέα Αγορών και Προμηθειών του Υπουργείου Υγείας. Κατά το 2017 στα πλαίσια της ποιοτικής αναβάθμισης οι Οδοντιατρικές Υπηρεσίες προχώρησαν στην αγορά εξοπλισμού ύψους **€90,000** για αφορά συσκευών και εξοπλισμού όλων των κέντρων παγκύπρια
* Εκπαίδευση του προσωπικού. Λόγω της μείωσης του σχετικού κονδυλίου στον προϋπολογισμό, η επιμόρφωση του προσωπικού περιορίστηκε μόνο στην εντόπια εκπαίδευση και δε δόθηκαν υποτροφίες. Στα πλαίσια αυτά συνεχίστηκε η εκπαίδευση του προσωπικού σε θέματα που αφορούσαν: α) τον Τομέα της Παιδοδοντιατρικής με θέμα «Από τη Διάγνωση στην Αντιμετώπιση Προβλημάτων Νεογιλής και Μεικτής Οδοντοφυΐας παιδιών από το Γενικό Οδοντίατρο» β) αποκατάσταση επίκτητων ελλειμμάτων στην άνω γνάθο με διάφορους τύπους αποφρακτήρων (διήμερο θεωρητικό και πρακτικό σεμινάριο που απευθυνόταν σε οδοντιάτρους και τεχνικούς οδοντιατρικού εργαστηρίου), γ) τομέας στοματολογίας «Συνήθεις βλάβες στη στοματική κοιλότητα- διαφοροδιάγνωση και αντιμετώπισή τους», «Καρκίνος του Στόματος: η κλινική του εικόνα δεν είναι πάντα η τυπική. Δυσκολίες, λάθη και παραλείψεις σε μια εύκολα προσβάσιμη περιοχή του σώματος μας, το στόμα» δ) αποφρακτική άπνοια, ε) ηθική και δεοντολογία στην άσκηση του οδοντιατρικού επαγγέλματος. Οι διαλέξεις δόθηκαν από καθηγητές της Οδοντιατρικής Σχολής του Πανεπιστημίου Αθηνών και Θεσσαλονίκης καθώς και από συναδέλφους οδοντίατρους. Εκπαίδευση του προσωπικού έγινε όμως και σε συνεργασία με την ΚΑΔΔ σε θέματα που άπτονται της καθημερινότητας όπως Διαχείριση Ανθρώπινου Δυναμικού και Λειτουργιών για παροχή ποιοτικών υπηρεσιών
* Διεθνείς συνεργασίες με το Ευρωπαϊκό Συμβούλιο Ανωτέρων Οδοντιατρικών Λειτουργών (CECDO) στο οποίο και εκφράσαμε απόψεις σχετικά με το μέλλον της οδοντιατρικής μέσα στα πλαίσια της Ε.Ε.
* Συμμετοχή τριών οδοντιατρικών λειτουργών στο Οδοντιατρικό Συμβούλιο Κύπρου και ενός οδοντιατρικού λειτουργού και ενός οδοντοτεχνίτη στο Συμβούλιο Εγγραφής Οδοντοτεχνιτών
* Συνεργασία με άλλα υπουργεία και φορείς Υπουργείο Παιδείας, και με άλλα τμήματα του Υπουργείου Υγείας. Ιδιαίτερα οι Οδοντιατρικές Υπηρεσίες συμμετείχαν ενεργά στην ετοιμασία του Στρατηγικού Σχεδίου για την πρόληψη των παιδιών ατυχημάτων καθώς επίσης και στο Στρατηγικό Σχέδιο για την εφαρμογή των Δικαιωμάτων του παιδιού στον τομέα της υγείας
* Συμμετοχή σε Ιατρικά Συμβούλια και Συμβουλευτικές Επιτροπές όπως η Κεντρική Επιτροπή Σχολικών Κυλικείων ΚΕΣΚ, επιτροπή για την Πρόληψη Ατυχημάτων, Επιτροπή για την Ποιοτική Διασφάλιση των Υπηρεσιών, Επιτροπή Πρόληψης της Βίας στην οικογένεια, Επιτροπή Ερευνών, Επιτροπή για τα δικαιώματα του παιδιού.
* Συνεισφορά των Οδοντιατρικών Υπηρεσιών με προτάσεις σε θέματα που αφορούν το Γενικό Σχέδιο Υγείας (ΓεΣΥ) και την Αυτονόμηση των Δημόσιων Νοσηλευτηρίων

1. Οι επεμβάσεις αυτές αφορούν περιστατικά περιοδοντολογικά και μικρής χειρουργικής στόματος που έγιναν με τοπική αναισθησία. [↑](#footnote-ref-1)